BTS แจ้งปิดสถานี “ราชดำริ-ชิดลม” ชั่วคราว หลังประกาศ พรก.ฉุกเฉิน
BTS แจ้งปิดสถานี "ราชดำริ-ชิดลม" ชั่วคราว หลังประกาศ พรก.ฉุกเฉิน
BTS แจ้งปิดสถานี "ราชดำริ-ชิดลม" ชั่วคราว หลังประกาศ พรก.ฉุกเฉิน
16 ต.ค. 2563

ผู้สื่อข่าวรายงานว่า รถไฟฟ้า BTS แจ้งปิดให้บริการสถานีราชดำริ และสถานีชิดลมชั่วคราวในวันนี้ (16 ต.ค.63) ตั้งแต่เวลา 15.00 น.เป็นต้นไป จนปิดให้บริการ ส่วนสถานีอื่นๆ ยังคงเปิดให้บริการตามปกติ ทั้งนี้เป็นไปตามประกาศใน พ.ร.ก.การบริหารราชการในสถานการณ์ฉุกเฉิน
ทั้งนี้ นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพ ผู้ให้บริการรถไฟฟ้าบีทีเอส จำกัด (มหาชน) หรือ BTS แจ้งว่า ตามประกาศสถานการณ์ฉุกเฉิน พ.ศ. 2548 ที่มีความร้ายแรงในเขตท้องที่กรุงเทพมหานคร ตาม พ.ร.ก.การบริหารราชการในสถานการณ์ฉุกเฉิน โดยอ้างถึงคำสั่งดังต่อไปนี้
ข้อ 1 ห้ามใช้เส้นทางคมนาคมดังต่อไปนี้
– ถนนเพลินจิต จากแยกราชประสงค์ ถึงแยกชิดลม
– ถนนราชดำริ จากแยกประตูน้ำ ถึงแยกราชดำริ
– ถนนพระรามที่ 1 จากแยกราชประสงค์ ถึงแยกเฉลิมเผ่า
ข้อ 2 ห้ามใช้ หรือเข้าไปในอาคารหรือสถานที่ดังต่อไปนี้ ระหว่างเวลา 15.00 ถึง 02.00 น. ของวันรุ่งขึ้น
– สถานีรถไฟฟ้าบีทีเอสราชดำริ และสถานีรถไฟฟ้าบีทีเอสชิดลม
– ทางเชื่อมระหว่างตึก หรือทางเดินระหว่างอาคารสูง (Skywalk) ตั้งแต่บริเวณรถไฟฟ้าบีทีเอสสยาม ถึงบริเวณสถานีรถไฟฟ้าบีทีเอสเพลินจิต
ทั้งนี้ จึงขอแจ้งว่า ในวันที่ 16 ตุลาคม 2563 ตั้งแต่เวลา 15.00 น. เป็นต้นไปจนปิดให้บริการ จะปิดเป็นการชั่วคราวใน 2 สถานี ได้แก่ สถานีชิดลม และสถานีราชดำริ แต่ในสถานีอื่น ๆ ยังคงเปิดให้บริการตามปกติ ทั้งนี้ เพื่อความปลอดภัยของผู้โดยสาร พนักงาน และทรัพย์สินในการเดินรถ บริษัทฯ ต้องขออภัยในความไม่สะดวกที่เกิดขึ้น
 
 